The Wayback Machine - https://web.archive.org/web/20180911120932/http://www.art-emis.ro:80/istorie/564-23-august-1944-23-august-2011.html 


Magazin literar-artistic şi de opinie 


ma pagina ronică Evenime Literatur: storie Art Jurnalistic inte Religie Editoriale ersonalitati 


23 August 1944 - 23 August 2011 Ia à = 
Prof. univ. dr. Gheorghe Buzatu 
Joi, 25 August 2011 18:55 


S-au împlinit 67 de ani de cand luliu Maniu, liderul ,Opozitiei democratice", a iniţiat jalnicul „act istoric” al răsturnării 
regimului Mareşalului lon Antonescu, al încetării Războiului Naţional împotriva U.R.S.S. şi a bolşevismului, calificând 
puciul din 23 august 1944 drept Revoluţie. O ,Revolutie" pe care, chiar în zilele imediat următoare, liderul istoric al 
PNT-ului a regretat-o profund şi, mai mult, cu un devans de câţiva ani, chiar s-a numărat între victimele sale. Au trecut, 
aşadar, aproape şapte decenii de atunci. De la ceea ce, altcândva, denumeam, de regulă, cu mândrie patriotică şi fără 
pic de ezitare, „marea sărbătoare", care, se pare, ne-ar fi adus, chiar dacă nu totul, oricum de toate. Vă mai amintiţi? 
Descoperim, nu fără surprindere şi plini de nemulţumire, că toate astea ne lipsesc, că după tipic un alt mare 
„eveniment" similar survenit la 22 decembrie 1989, într-un fel un al Il-lea 23 august, şi acesta, ca şi acela, tot produs al 
unei clasice şi neroade Lovituri de Stat, n-a îndreptat nimic, România, din contră, a decăzut, iar situaţia românilor s-a 
agravat necontenit, comparativ - vai! - cu situaţia ante. Nu o data sau de două ori, ci de ,n" ori, şi aceasta pentru ca, se 
confirmă în chip strălucit că la noi e ca la nimeni, că fericirea pe aici nu ţine mai mult decit o noapte, că ELIBERAREA 
a fost, de fapt, o trădare, succedată, imediat, de o criminală ocupaţie străină, care - după 1989 - s-a transformat în 
„ocupaţie internă", predominant bezmetică şi ciocoiască ce a instaurat crima, nenorocirea şi dezastrul. Inegalabilul 
jurnalist care a fost Pamfil Şeicaru afirma, prin 1952, mi se pare, că „... după 1944 tara şi neamul ni s-au prăbuşit în 
haos, că de blestemul trădării nu aveam cum scăpa cu una - cu două, urmând a-i rămâne victime pentru multe decenii 
înainte!" 

Cu aşa ceva, sunt convins, nu mulţi putem să fim de acord. = 

Dar, deocamdată, vorba ciobanului de lângă Tecuci, „Asta-i 23 august 1944 
situaţia!” Întrucât - cum s-ar putea să fie altfel? - de vreme ce 

în şcolile noastre studiul istoriei a decedat, lăsând locul tuturor 
năzbâtiilor anticomuniste si ,ismelor" antiromânesti, iar 
responsabilii pentru puciurile ticăloase de la 23 august sau 22 
decembrie sînt deja ,consacrati" ca... eroi, pe când victimele - 
trecute în rândul criminalilor de război sau de pace, semn că 
România n-ar avea dreptul să se numere între statele 
suverane şi independente. Trebuie să se considere fericită cu 
statutul actual de ţară înrobită şi permanentă plătitoare de 
reparaţii şi haraciuri Înaltelor Porţi de pretutindeni. lată cum în 
ultimele decenii, din succes în succes, dintr-un 23 august într-altul, am ajuns azi sub tutela Marilor Puteri, iar asta, mai 
mult decât sigur, prin voinţa şi cu ştiinţa liderilor politici autohtoni, care, pretextând c-ar fi taciturni - din convingerea 
netoată că termenul derivă de la unul dintre părinţii istoriei, Tacitus, ne-au adus, pur şi simplu, catastrofa în casă, după 

ce, timp de mai bine de două decenii după 1989, prevestind că ar fi posibil să ne fie şi mai rău, ne-au pregătit cu 
asiduitate că, în fond, ar trebui să ne consolam ori, din contră, să ne familiarizăm cu toate ,avantajele" unui dezastru recomandat drept binefăcător şi, deci, binevenit! Nu este 
cumva prea mult pentru români, sau rămâne chiar în tonul nevolnicului 23 august de odinioară, de oriunde şi dintotdeauna ACELAŞI?! 

